**LĒMUMS**

Liepājā

|  |  |
| --- | --- |
| 2024. gada 14. novembrī |  Nr.434/11(prot. Nr.11, 14.§) |

Par saistošo noteikumu izdošanu

Pamatojoties uz Pašvaldību likuma 44. panta otro daļu, 45. panta pirmās daļas 3. un 4. punktu, Ministru kabineta 2010. gada 28. septembra noteikumu Nr.906 “Dzīvojamās mājas sanitārās apkopes noteikumi” 4. punktu, Ministru kabineta 2014. gada 19. augusta noteikumu Nr.500 “Vispārīgie būvnoteikumi” 158.2. apakšpunktu un izskatot Liepājas valstspilsētas pašvaldības domes pastāvīgās Finanšu komitejas 2024. gada 7. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Izdot Liepājas valstspilsētas pašvaldības domes 2024. gada 14. novembra saistošos noteikumus Nr.35 “Liepājas valstspilsētas pašvaldības teritorijas kopšanas un būvju uzturēšanas saistošie noteikumi” (turpmāk – saistošie noteikumi).

2. Uzdot Liepājas Centrālajai administrācijai līdz 2025. gada 1. jūlijam pārskatīt saistošo noteikumu regulējumu, ciktāl tas attiecas uz īpašumam piegulošās publiskā lietošanā esošas teritorijas kopšanu, pārskatot tajos personām uzliktos pienākumus vai noteikto pašvaldības līdzdalības mehānismu, lai mazinātu īpašniekiem ar saistošajiem noteikumiem radīto apgrūtinājumu.

3. Liepājas valstspilsētas pašvaldības domes priekšsēdētājam kontrolēt lēmuma 2. punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas valstspilsētas pašvaldības domes priekšsēdētājam, Izpilddirektora birojam, Liepājas Nekustamā īpašuma pārvaldei, Liepājas būvvaldei, Liepājas Komunālajai pārvaldei, Liepājas pašvaldības policijai, Viedās administrācijas un reģionālās attīstības ministrijai, oficiālajam izdevumam “Latvijas Vēstnesis” |